Nyssen vuosikertomus 2025 julkaistu – kasvu jatkui ja taloutta tasapainotettiin ennakoivasti

Thu, 12 Mar 2026 13:13:00 +0200
Uutiset, Viikkokirje

Tampereen seudun joukkoliikenne Nysse on julkaissut vuosikertomuksen vuodelta 2025. Vuotta leimasivat ratikkaliikenteen laajeneminen Lentävänniemeen, matkustajamäärien kasvu ja talouden tasapainottamistoimet.

Ratikka alkoi liikennöidä Lentävänniemeen 7. tammikuuta, ja uusi liityntäliikenne vahvisti erityisesti Hiedanrannan asemaa merkittävänä vaihtopisteenä. Matkustajamäärät kasvoivat jälleen – vuonna 2025 tehtiin 55,8 miljoonaa matkaa.

Nysse sijoittui eurooppalaisen BEST-tutkimuksen kärkeen: 84 prosenttia vastaajista oli tyytyväisiä Nyssen palveluihin.

Vuoden aikana edistettiin myös uutta superbussikonseptia, joka yhdistää ratikkamaisen sujuvuuden bussien joustavuuteen kustannustehokkaasti.

Talouden haasteisiin vastattiin ennakoivasti. Joukkoliikenteen toimintakate toteutui noin kaksi miljoonaa euroa budjetoitua parempana, muun muassa vähäisen kysynnän alueita ja ajankohtia karsimalla.

”Vuoden 2025 tulokset luovat hyvän lähtökohdan vuodelle 2026. Kasvu, asiakastyytyväisyys ja talouden tasapaino eivät ole toisensa poissulkevia tavoitteita – oikeilla ratkaisuilla pystymme edistämään niitä kaikkia samaan aikaan”, joukkoliikennejohtaja Mika Periviita toteaa.

Vuosikertomus 2025