Tays Arvo -pysäkkijärjestelyt muuttuvat linjoilla 13 ja 14

Mon, 23 Mar 2026 12:00:00 +0200
Liikennetiedotteet, Viikkokirje

Nyssen tiedote 23.3.2026. Pysäkki Tays Arvo 5102 suljetaan 31.3. Bussit 13 ja 14 käyttävät jatkossa vain sairaalan puoleista pysäkkiä Tays Arvo 5103.

Linjojen 13 ja 14 pysäkkijärjestelyihin tulee pitkäaikainen muutos, kun pysäkki Tays Arvo 5102 suljetaan tiistaina 31.3.2026. Jatkossa molempien linjojen lähtö- ja päätepysäkki on sairaalan puoleinen pysäkki Tays Arvo 5103.

Linjojen lähtöajat muuttuvat 2 minuuttia aikaisemmaksi muutoksen myötä. Bussit kääntävät ajosuunnan Teiskontien ja Lääkärintien kautta, mutta eivät pysähdy Lääkärintien bussipysäkillä tilanpuutteen vuoksi. Pysäkki on edelleen vain liityntälinjojen 15-18 ja 41 käytössä.

Muutoksen taustalla on alueella oleva työmaa, joka vaikuttaa liikennejärjestelyihin pitkällä aikavälillä. Uudet aikataulut löytyvät Nyssen reittioppaasta.