Osallistu Nyssen liikkumiskyselyyn

Mon, 16 Mar 2026 09:00:00 +0200
Uutiset, Viikkokirje

Nyssen tiedote 16.3.2026. Kartoitamme kyselyssä liikkumisen kehittämistarpeita Nyssen palvelualueella. Kysely on avoinna 31.3.2026 asti.

Nysse suunnittelee linjastouudistusta vuodelle 2028, ja nyt kartoitetaan liikkumisen kehittämistarpeita, jotta arjen matkat sujuisivat entistä paremmin.

Tampereen kaupunkiseudun joukkoliikennettä kehitetään tulevaisuuden tarpeisiin – kasvuun, uusiin liikkumismuotoihin ja muuttuvaan arkeen. Tavoitteena on rakentaa selkeä, toimiva ja kestävä joukkoliikenteen linjasto, joka otetaan käyttöön elokuussa 2028.

Kyselyn avulla kerätään lähtötietoja suunnittelun tueksi, saadaan parempi ymmärrys siitä, mille alueille matkat painottuvat ja millaisia parannuksia joukkoliikenteeseen toivotaan. Vastaukset ovat tärkeä osa suunnittelutyötä – jokainen näkökulma auttaa rakentamaan toimivampia yhteyksiä.

Kysely sisältää monivalintakysymyksiä sekä karttamerkintätehtävän. Vastaaminen on helpointa tietokoneella, mutta se toimii hyvin myös puhelimella. Kartalle merkittyjä tietoja ei käytetä henkilöiden tunnistamiseen. Kyselyyn vastaaminen vie noin 10 minuuttia.

Kysely on avoinna 16.–31.3.2026 ja linkki löytyy Nyssen verkkosivuilta.

Linjasto 2028 Nyssen Liikkumiskysely