Ratikan vuoroväli harvenee, myös liityntälinjen aikataulut muuttuvat

Tue, 14 Apr 2026 09:00:00 +0300
Liikennetiedotteet, Ratikka, Viikkokirje

Nyssen tiedote 14.4.2026. Ratikka liikennöi 8 vuoroa/h 20.4.2026 alkaen. Samalla muuttuvat liityntälinjojen 15–18, 21, 22, 41 ja 81 aikataulut.

Ratikkalinjat 1 ja 3 alkavat kulkea arkisin 7,5 minuutin vuorovälillä aiemman 6 minuutin sijaan maanantaista 20.4.2026 alkaen. Samalla liityntälinjojen 15–18, 21, 22, 41 ja 81 aikataulut sovitetaan ratikan uuteen palveluun.

Jokaiselta liityntälinjan vuorolta on jatkossakin yhteys ratikkaan. Busseja tiheämmän ratikkaliikenteen vuoksi jokaisesta ratikasta ei kuitenkaan ole yhteyttä kaikille liityntälinjoille.

Muutoksen jälkeen ratikkalinjoilla ajetaan parhaimmillaan 8 vuoroa tunnissa. Talvikauden ruuhkahuipuissa liikennettä oli jopa 10 vuoroa tunnissa, mutta pyöräilykauden alkaessa matkustajakysyntä vähenee ja vuorotarjontaa harvennetaan.

Ratikka- ja liityntälinjojen uudet aikataulut löytyvät Nyssen reittioppaasta ja aikatauluista. Pysäkkien aikataulujulisteet vaihdetaan viikon 16 lopulla.