Linjan 26 Epilän poikkeusreitti jatkuu

Tue, 24 Mar 2026 10:00:00 +0200
Liikennetiedotteet, Viikkokirje

Nyssen tiedote 24.3.2026: Linja 26 kulkee Ranta-Kaarilan sijaan Epilän huhtikuun loppupuolelle asti. Syynä on katutyö Raholan Siirtolapuutarhan kohdalla.

Kaarilankadulla Raholan Siirtolapuutarhan kohdalla oleva katutyö ei ole valmistunut suunnitellussa aikataulussa. Katutyön arvioidaan jatkuvan huhtikuun loppupuolelle. Linja 26 pysyy poikkeusreitillä Epilän kautta siihen asti. Normaalille reitille palataan heti, kun katu on jälleen liikennöitävissä.

Poikkeusjärjestelyn vuoksi linjalta jäävät pois kaikki Kaarilan ja Haapalinnan väliset pysäkit: Puisto-Kaarila, Vaakkolampi, Siirtolapuutarha, Ojustenkatu, Ranta-Kaarila, Simolankatu, Pispan lähitori, Mattilankatu/Hutikonpolku ja Peurankatu.

Poikkeusreitti ja korvaavat palvelut

Poikkeusreitti kulkee Pispalan valtatietä ja käytössä ovat pysäkit Kaarila, Winterin alue, Winterin mutka, Epilä ja Haapalinna. Poikkeusreitin aikataulut löytyvät Nyssen reittioppaasta.

Korvaavaa bussipalvelua ei valitettavasti pystytä järjestämään, koska alueella ei ole bussikalustolle soveltuvaa kääntöpaikkaa. Asiointiin voi tarvittaessa käyttää alueella kulkevia Tampereen palveluliikenteen Pali-kyytejä 9 ja 13, jotka ovat käytettävissä vain päiväsaikaan.

Tampereen palveluliikenne Lisätietoja työmaasta

Tiedote päivitetty 26.3.2026: Korjattu työmaan arvioitu kesto. Aiempi arvio oli huhtikuun alku.